wickkiey/tamil-wikipedia-markdown huggingface dataset:
# பிளேபோய்



**பிளேபோய்** வயது வந்தோருக்கான அமெரிக்க இதழாகும். இந்த இதழ் பெண்களை கவர்ச்சியாகவும், நிர்வாணமாகவும், ஆபாசமாகவும் காட்சிப்படுத்துகின்றது. 1953 இல் ஹூக் ஹெஃப்னர் என்பவரால் தோற்றுவிக்கப்பட்ட இது பிளே போய் தொழிலகம் என்னும் நிறுவனமாக தொலைக்காட்சி, இணையம் போன்ற எல்லா ஊடகங்களையும் பயன்படுத்தும் நிறுவனமாக வளர்ச்சியடைந்துள்ளது. ஐக்கிய அமெரிக்காவிலிருந்து மட்டுமின்றி உலகின் பல நாடுகளிலும் பதிப்புக்கள் வெளிவருகின்றன. பெண்களின் நிர்வாணப் படங்களையும் விளையாட்டு, நுகர்வுப் பொருட்கள் போன்ற பலவித அம்சங்கள் பற்றிய கட்டுரைகளையும் சில வேளைகளில் புனைவு இலக்கியங்களையும் தாங்கி வெளிவருகிறது. சீனா, மியன்மார், மலேசியா, சிங்கப்பூர் போன்ற பல நாடுகள் இவ்விதழுக்குத் தடைவிதித்துள்ளன.  

2016லிருந்து அட்டையில் கவர்ச்சிப் படங்கள் இடம் பெறாது என பிளேபாய் நிறுவனம் அறிவித்துள்ளது. பிஜி 13 என்ற பதின்மூன்று வயதுக்கு மேலானவர்களுக்கு மட்டுமே என்ற அறிவிப்புடன் இதழ்கள் வெளிவந்தன. இணைய வளர்ச்சியின் காரணமாக பிளேபோயின் விற்பனை குறைந்ததுள்ளது.  

## ஆதாரங்கள்
# தமிழ் குனூ/லினக்சு காலக்கோடு

## 2006
- சூன் 8 - உபுண்டு தமிழ் குழுமம் சிறீ ராமதாசால் ஆரம்பிக்கப்படுகிறது

## 2005
- IBM® S/390® IBM® eServer™ zSeries® Architectures க்கான நிறுவல் கையேடு தமிழில் வெளிவருகின்றது.
குறிப்பு: இதை பயர்பாக்ஸ் உலாவியில் சரியாக்கப் பார்க்க. View ->Character Encoding -> UTF-8 ஐத் தேர்ந்தெடுக்கவும்.  

## 2002

- வெங்கட்ரமணனால் "Tamil Linux Howto" எனும் கையேடு எழுதப்படுகிறது
- ஆகத்து 6 இல் நொப்பிக்ஸ் இனை தமிழ்ப்படுத்தும் முயற்சியில் ஈடுபட்டிருப்பதாக வசீகரன் தமிழினிக்ஸ் குழுமத்துக்கு அறிவிக்கிறார்
- மான்ட்ரேக் லினக்ஸ் 9.0, முதல் தமிழ் உள்ளடக்கப்பட்ட குனூ/லினக்ஸ் இயக்குதளமாக வெளிவருகிறது.

## 2000

- அக்டோபர் 23 கேடீஈ 2.0 முதன்முறையாக தமிழ் மொழிபெயர்ப்பு பொதியுடன் வெளியாகிறது. (கே டீ ஈ இல் இடம்பெற்ற முதல் இந்திய மொழி தமிழேயாகும்.
- கே டீ ஈ 2.0 தமிழை கொண்டிருக்கும் என்ற அறிவித்தல் மடற்குழுக்களில் வெளியாகிறது
- சூலை 27, 2000 அன்று தமிழினிக்ஸ் மடலாடற்குழு ஆரம்பிக்கப்படுகிறது
# விக்கிப்பீடியா:முதற்பக்கக் கட்டுரைகள்/நவம்பர் 28, 2006


- **வெங்கட் சாமிநாதன்** என்ற பெயரில் எழுதும் சாமிநாதன், ஒரு கலை விமர்சகர். இலக்கியம், இசை, ஒவியம், நாடகம், திரைப்படம், நாட்டார் கலை போன்ற பல்வேறு துறைகளிலும் ஆழ்ந்த ரசனையும், விமர்சிக்கும் திறனும் கொண்டவர். இலக்கியம் வாழ்க்கையின் முழுமையை வெளிப்படுத்துவதன் மூலமாக உன்னதத்தை உணர்த்தும் முயற்சி என நம்பிச் செயல்டுபவர் வெங்கட் சாமிநாதன். துல்லியமான அந்தரங்க ரசனை கொண்ட சாமிநாதன் , நீல.பத்மநாபனின் *தலைமுறைகள்* பூமணியின் *பிறகு* போன்ற பல ஆக்கங்கள் சத்தமின்றி வந்தபோதே, கவனித்து முன்னிறுத்தியவர். அவரது கோணங்கள் பலவாறாக விவாதிக்கப்பட்டாலும் அவர் முன்னிறுத்திய ஆக்கங்கள் பொதுவான அங்கீகாரம் பெற்றன என்பது வரலாறு.

- **சோழர்** பழந்தமிழ்நாட்டை ஆண்ட மூவேந்தர்களுள் ஒரு குலத்தவராவர். மற்ற இரு குலங்கள் சேரர்களும் பாண்டியர்களும் ஆவர். சோழர் குலம் வளம் பொருந்திய காவிரி ஆற்றுப் படுகைப் பகுதியிலேயே தோற்றம் பெற்றது. கிறித்துவுக்கு முந்தைய நூற்றாண்டுகளிலேயே சோழர் குலம் பெருமையுற்று விளங்கியதாயினும், கி.பி இரண்டாம் நூற்றாண்டுக்குப் பின்னர் சிற்றரசர் நிலைக்குத் தாழ்ந்து போயினர். பழைய சோழமண்டலப் பகுதிகளிலே, உறையூர், பழையாறு போன்ற இடங்களில் அவர்களது சிற்றரசுகள் நிலவின. கி.பி ஒன்பதாம் நூற்றாண்டின் நடுப்பகுதியில் தமிழ் நாட்டில் சோழர்கள் மீண்டும் வலிமை பெறத்தொடங்கினர். பத்தாம், பதினோராம் நூற்றாண்டுகள் சோழர் குலத்தின் பொற்காலமாக விளங்கியது. கி.பி 13 ஆம் நூற்றாண்டு வரை சோழரது ஆட்சி தமிழகத்தில் நிலவியது.
# சிறேதொகோ தீபகற்பம்



**சிறேதொகோ தீபகற்பம்** (知床半島 ஷிறேடொகோ அண்தோ) யப்பானின் நான்கு பிரதான தீவுகளுல் மிக வடக்கில் அமைந்துள்ளதான ஒக்கைடோ தீவின் கிழக்குப்பகுதியில் அமைந்துள்ளது. இது ஒகோட்ஸ் கடலை நோக்கி ஊடுருவி காணப்படுகிறது. யுனெஸ்கோ நிறுவனம் இப்பகுதியை 2005 ஜூலை 15 அன்று உலக உரிமை பிரதேசமாக பிரகடணப்படுத்தியது. சிறேதொகோ என்ற பெயர் இப்பிரதேசத்தின் ஆதி குடிகளின் மொழியான ஐனு மொழியில் உலக முடிவு என்ற அர்த்தம் தரும் பதத்தில் இருந்து யப்பானிய மொழிக்கு மறுவியதாகும்.  
## புவியியல்
தீபகற்பத்தின் அந்ததில் காணப்படும் சிறேதொகோ முனை தொடக்கம் தீபகற்கபத்துக்கூடாக சங்கிலித்தொடரான எரிமலைகள் காணப்படுகின்றன. இவ்வெரிமலைத் தொடரில் மிக உயரமான கொடு முடியான உதபெட்சுதகே, மற்றும் சிறேதொகோய்யோசான் என்ற கொடுமுடிகள் பிரசித்தமானவை. இங்குள்ள எரிமலைகளில் இருந்து பல வெண்நீர் ஊற்றுகள் தோற்றம் பெறுகின்றன இவ்வூற்றுகளுக்கு அருகில் ஒன்சென்கள் நடாத்தப்பட்டு வருகின்றன. இவ் ஒன்சென்சன்கள் காரணமாக சுற்றுலா பயணிகள் அதிகளவில் வருகை தருகின்றனர்.  

## தாவரங்களும் விலங்குகளும்
இங்கு கூம்பு வடிவ ஊசியிலை தாவரங்களும் அகன்ற இலை தாவரங்களும் கலப்பாக காணப்படுகின்றன. நரிகள், பிரவுன் கரடிகள் யப்பானிய மான்கள் போன்றவை இங்கு பரவலாக காணப்படுகின்றதோடு கடல்ச் சிங்கங்கள் அடிக்கடி கடற்கரைக்கு வந்து போவது வழக்கமாகும்.  

## பாதுகாப்பு நடவடிக்கைகள்
இப்பிரதேசத்தின் இயற்கை அழகை பாதுகாக்கும் வகையிலும் வனவிலங்களின் பாதுக்காப்புக்காகவும் 1964 இல் இப்பிரதேசம் பாதுக்காக்பட்ட பிரதேசமாக அறிவிக்கப்பட்டு, சிறேதொகோ தேசிய வனம் நிறுவப்பட்டது. இங்கு சுற்றுலா பயணிகளுக்கு பார்வைக்கன சிறிய பிரதேசம் தவிர ஏனைய பகுதிகளுக்கு மக்கள் பிரவேசிப்பது தடை செய்யப்பட்டுள்ளது.
# ஜோன் கட்பெரி



**ஜோன் கட்பெரி** (John Cadbury, 1802 – 12 மே, 1889) இங்கிலாந்தின் பேர்மிங்காமில் சொக்கலேற் நிறுவனமொன்றைத் தாபித்தவர். இது வளர்ச்சிபெற்று உலகின் மிகப்பெரிய சொக்கலேற் தயாரிப்பு நிறுவனமான Cadbury-Schweppes நிறுவனத்தின் ஒரு பகுதியாக உள்ளது.  

1826 இல் திருமணம் செய்த முதல் மனைவி இரண்டாண்டுகளில் இறந்ததைத் தொடர்ந்து கட்பெரி 1932 இல் மீண்டும் திருமணம் செய்தார். அவர்களுக்கு ஏழு பிள்ளைகள. கட்பெரி 1861 இல் ஓய்வுபெற்றதைத் தொடர்ந்து அவரது பிள்ளைகளே வியாபாரத்தை நடத்தினர்.
# சிறேதொகோ தேசிய வனம்


**சிறேதொகோ தேசிய வனம்** (கன் எழுத்து:知床国立公園 சிறேதொகோ கொகுரிட்சு கோயென்) சிறேதொகோ தீபகற்பத்தின் பெரும் பகுதியை அடைத்து அமைந்துள்ளது. யப்பானின் ஒக்கைடோ தீவின் கிழக்கு மூலையில் அமைந்துள்ள இப்பிரதேசம் யப்பானில் மிகவும் தனிமைப்படுத்தப்பட்ட பிரதேசமாகும். இங்கு பெரும்பாலான பகுதிகளைக் கால் நடையால் மட்டுமே அணுக முடியும். இவ்வனம் பிரவுன் கரடிகளுக்கு பிரசித்தமானதாகும். மேலும் இரசியாவால் ஆக்கிரமிக்கப்பட்டுள்ள யப்பான் உரிமை கோரும் குனசிறி தீவு இப்பிரதேசத்துக்கு அருகில் அமைந்துள்ளது. 2005 யுனெஸ்கோ இவ்வனத்தை உலக உரிமையாக அடையாளப்படுத்தியது. மேலும் குனசிறி தீவையும் சேர்த்து எல்லை கடந்த உலக உரிமை சமாதான பூங்காவாக அபிவிருத்தி செய்ய அறிவுறுத்தியது.  

## வெளியிணைப்புகள்
- Shiretoko National Park on Wikivoyage
- சிறேதொகோ தேசிய வனம் பற்றிய தளம்
# ஆர்தர் கொனன் டொயில்


சேர் **ஆர்தர் கொனன் டொயில்** (Sir Arthur Conan Doyle, மே 22, 1859 – ஜூலை 7, 1930) உலகப் புகழ்பெற்ற துப்பறியும் கதாபாத்திரமான செர்லக் ஹோம்சை உருவாக்கிய ஸ்கொட் எழுத்தாளர். துப்பறியும் புனைகதைத் துறையின் பெரும் மாற்றத்துக்குப் பங்களித்தவர். விஞ்ஞானப் புனைகதைகள், வரலாற்று நாவல்கள், நாடகங்கள், கவிதை, அ-புனைவு எனப் பெருமளவு எழுதியவர்.
# ஒன்சென்



**ஒன்சென்** (温泉) யப்பானின் இயற்கை வெந்நீர் கொண்ட பொதுக் குளியல் அறைகளாகும். ஓன்சென் யப்பானிய கலாச்சாரத்தில் முக்கிய இடம் வகிக்கிறது. ஒரு நாளைக்க்கு 12 மணித்தியாளங்கள் வேலைச் செய்வதை நோக்காகக் கொண்ட யப்பானியர்களுக்கு ஓய்வைக் கொடுக்கும் முக்கிய இடமாகும். மேலும் இங்கு ஆடையின்றியே குளியல் மேற்கொள்ளபட வேண்டும் என்பது ஒரு கட்டாய விதியாகும். ஆண் பெண்களுக்கு தனியான பிரிவுகள் காணப்படுவதோடு இருபாலருக்கும் பொதுவான ஒன்சென்களும் காணபபடுகின்றன. ஒன்சென் பற்றிய விளம்பரங்கள் தொலைக்காட்சிகளிலும் ஒளிபரப்பாவது வழக்கமாகும். ஒன்சென்கள் கொரியாவிலும் பிரபலமாக காணப்படுகிறது.
# விக்கிப்பீடியா:முதற்பக்கக் கட்டுரைகள்/நவம்பர் 29, 2006


**வலைப்பதிவு** என்பது, அடிக்கடி இற்றைப்படுத்தப்படுவதற்கும், கடைசிப்பதிவு முதலில் வருமாறு ஒழுங்குபடுத்தப்படுவதற்குமென சிறப்பாக வடிவமைக்கப்பட்ட தனிப்பட்ட வலைத்தளமாகும். இற்றைப்படுத்துவதற்கும் பராமரிப்பதற்கும் வாசகர் ஊடாடுவதற்குமான வழிமுறைகள், வலைத்தளங்களை காட்டிலும் வலைப்பதிவுகளில் இலகுவானதாக வடிவமைக்கப்பட்டிருக்கும். சில நிறுவனங்கள் சாதாரண இணையப்பயனரும் இலகுவாக பயன்படுத்தும் வகையில் இற்றைப்படுத்துவதற்கு தயாரான நிலையில் வலைப்பதிவுகளை வடிவமைத்து வழங்குகின்றன. வலைப்பதிவுகளை தனிப்பட்ட வழங்கிகளிலோ, வலைத்தளங்களில் ஒரு பகுதியாகவோ வடிவமைத்து வைத்துக்கொள்ள முடியும்.  
---

**மாட்டு வண்டி** என்பது மாடுகளின் இழுவைத் திறன் மூலம் இயங்கும் வண்டி ஆகும். இத்தகு வண்டிகள் பெரும்பாலும் இலங்கை மற்றும் இந்தியப் பகுதிகளில் காணப்படும். இவ்வண்டிகளின் பயன்பாடு பண்டைக் காலம் தொட்டே இருந்து வருகின்றன. பழங்காலங்களில் வேளாண் பொருட்களை ஏற்றிச் செல்லப் பயன்பட்ட இவ்வண்டிகள், தற்போது தொழிற்சாலைப் பொருட்களை ஏற்றிச் செல்லவும் பயன்படுத்தப்படுகின்றன. விளைபொருட்கள், உர மூட்டைகள், நாற்றுகள், வைக்கோல் ஆகியவற்றை ஏற்றிச்செல்ல வேளாண் குடும்பங்களில் மாட்டு வண்டிகள் பயன்படுகின்றன.
# சுசி



**சுசி** அல்லது **சுஷி** (*Sushi*; கன் எழுத்து:寿司) வினாகிரி இட்டு சமைக்கப்பட்ட சோற்றுடன் கடலுணவுகள் இறைச்சி, காய்கறி அல்லது முட்டை போன்றவற்றை நிரப்பிகளாகவோ மேல்படையாக இட்டோ தயாரிக்கப்படும் உணவாகும். இவ்வாறு மேல்-படையாக அல்லது நிரப்பிகளாக பயன்படுத்தப்படும் உணவு சமைக்கப்பட்டதாகவோ, சமைக்கப்படாததாகவோ உப்பூட்டபட்டவையாகவோ இருக்கலாம். எல்ல சுசி வகையிலும் சோறு கட்டாய அங்கமாகும்.  

## தயாரிப்பு முறைகள்
சுசியின் வகை அது தயாரிக்கப்படும் முறையால் அல்லது பயன்படுத்தப்படும் மேல்-படை அல்லது நிரப்பிகள் போன்றவற்றால் வேறுபடுத்தப்படுகிறது. சுசி தயாரிக்கபடும் முறைகளைப் பிரதானமாக மூன்றாக பிரிக்கலாம்;  

1. மகிசுசி: நொரியில் (கடல் பாசியை மெல்லியதாக அழுத்தி உலரவைத்து செய்யப்படுவது) சோறு மற்றும் ஏதாவது நிரப்பிகள சுற்றப்பட்டு உருளை வடிவில் செய்யப்படுபவை. மக்கி நான்கு வகைப்படும்.
  1. ச்சூ மக்கி: மத்திம அளவாக உருட்டப்பட்ட மக்கி, ஒன்ற்கு மேற்பட்ட மூலப் பொருட்களைக் கொண்டிருக்கும்.
  1. ஃபூடொ மக்கி: தடிப்பாக உருட்டப்பட்ட மக்கி, ஒன்ற்கு மேற்பட்ட மூலப் பொருட்களைக் கொண்டிருக்கும்.
  1. ஒசோ மக்கி: மெல்லியதாக உருட்டப்பட்ட மக்கி, ஒரு மூலப்பொருளை மட்டுமே கொண்டிருக்கும்.
  1. டெமக்கி: கூம்பு வடிவிலான மக்கி சுசி
1. நிகிரிசுசி: கையில் பிடிக்கப்படும் நீள் கோள வடிவான சோறு உருண்டைக்கு மேல்-படை ஒன்று இட்டு செய்யப்படும் சுசி
1. குண்கன் மகிசுசி: நொரியால் செய்யப்பட்ட உருளைக்குள் அடியில் சோறு இட்டு மேல் பகுதியில் மீன் முட்டை இட்டு செய்யப்படும் சுசி
பயன்படுத்தப்படும் மேல்-படை அல்லது நிரப்பிகளைக் கொண்டு சுசி வகைப்படுத்தப்படும் போது அது சோறுடன் பயன்படுத்தப்படும் மற்றை மூலப்பொருளின் பெயரை  
கொள்ளும். இதன் படி பல சுசி வகைகள் காணப்படுகின்றது.
# நாசரேத்து


**நாசரேத்து** வடக்கு இசுரேலின் வடக்கு மாவட்டத்தில் அமைந்துள்ள பழமை வாய்ந்த நகராமாகும். விவிலியத்தின் ஏற்பாட்டில் இயேசு தனது குழந்தை பருவத்தில் வாழ்ந்த இடமாகக் கூறப்படுகின்றது. இந்நகரிலும் அதன் சுற்று வட்டாரத்திலும் விவிலியத்தின் முக்கிய சம்பவங்கள் நிகழ்ந்ததாக கருதப்படும் இடங்களில் பல கிறிஸ்தவ ஆலயங்கள் காணப்படுகின்றன. ஆண்டுதோறும் பல கிறிஸ்தவ யாத்திரிகர்கள் இந்நகருக்கு வருவது வழக்கமாகும். நாசரேத்து என்ற பெயர் "நெஸ்தர்"-முளை என்ற பதத்தில் இருந்து தோன்றியதாக சிசேரியாவின் யுசேபியுஸ் என்ற (கிபி 275 – 339) கிறிதவ ஆயர் தெரிவித்த கருத்தானது 20-ஆம் நூற்றாண்டு வரை நிலவி வந்தாலும் "நசரா" உண்மை என்ற பதத்தில் இருந்து வந்ததாக வாதிடுவோரும் உள்ளனர். இது "நஸ்-ரீன்"-ஒதுக்கப்பட்ட என்பதோடு குழப்பிக் கொள்ளக் கூடாது.
# வீரவில பன்னாட்டு வானூர்தி நிலையம்

**வீரவில பன்னாட்டு வானூர்தி நிலையம்** (*Weerawila International Airport*) என்பது இலங்கையில் நிர்மாண பணிகள் ஆரம்பிக்கப்பட்டு பின்னர் இடைநிறுத்தப்பட்ட பன்னாட்டு வானூர்தி நிலையமாகும். இலங்கை அரசுத்தலைவராக மகிந்த ராசபக்ச பதவியேற்றதன் முதலாம் ஆண்டு நிறைவைக் குறிக்கும் நாளான நவம்பர் 19, 2006 அன்று தெற்கிலங்கையில் அம்பாந்தோட்டை மாவட்டத்தில் வீரவில என்ற இடத்தில் அடிக்கல் நாட்டப்பட்டு ஆரம்பிக்கப்பட்டது.  

இவ்வானூர்தி நிலையமானது 4 கிலோமீட்டர்கள் நீளமான ஓடுபாதை மற்றும் ஒரே நேரத்தில் 14 வானூர்திகளைத் தரிக்கும் வசதி போன்றவற்றைக் கொண்டிருக்கக் கூடியதாக வடிவமைக்கப்பட்டது. இதற்காக 125 மில்லியன் அமெரிக்க டாலர்களை இலங்கை அரசு செலவிடவிருந்தது. இத்திட்டமானது 2009இல் நிறைவடையும் என எதிர்பார்க்கப்பட்டது.  

இத்திட்டம் பல சுற்றுச்சூழல் இடர்களைத் தோற்றுவித்ததை அடுத்து முற்றாகக் கைவிடப்பட்டது. இதற்குப் பதிலாக அம்பாந்தோட்டையில் மத்தலை என்னுமிடத்தில் புதிய பன்னாட்டு விமான நிலையம் ஒன்று அமைக்கப்பட்டது.  

## தற்போதய நிலை
இவ்விமான நிலையம் தற்போது இலங்கை வான்படைத் தளமாக இயங்குகிறது.  

## உசாத்துணைகள்
# விக்கிப்பீடியா:பக்கக் காப்புக் கொள்கை

விசமத் தொகுப்புகளை தடுக்கும் பொருட்டு பயனர்களின் இணக்க முடிவுக்கு ஏற்ப தமிழ் விக்கிப்பீடியா நிர்வாகிகள் சில பக்கங்களை தொகுக்க இயலாமல் பூட்டி வைக்கலாம். பிரச்சினையின் தீவிரத்தை பொறுத்து இது தற்காலிகமாகவோ தொடர்ந்தோ இருக்கலாம்.  

- விக்கிப்பீடியாவின் முதற்பக்கம் பலராலும் தொடர்ந்து பார்க்கப்படுவது என்ற காரணத்தால், முன்னெச்சரிக்கையாக அப்பக்கம் மட்டும் தற்போது பூட்டப்பட்டுள்ளது. எனினும், அதனோடு தொடர்புடைய வார்ப்புருக்களை தொகுக்க இயலும் என்பதால், உண்மையில் இப்பக்கம் தொகுக்கத் தக்கதே. விளையாட்டுத்தனமாக முதற்பக்கத்தில் தொகுப்புகள் செய்பவர்களை தடுப்பதை மட்டும் இப்பூட்டு தற்போது நோக்கமாகக் கொண்டிருக்கிறது.

- பயனர்கள் தத்தம் பயனர் பக்கங்களை பூட்டி வைத்துக் கொள்ள உரிமை உண்டு என்றாலும் இது கூட தெளிவான விசமத் தாக்குதலுக்கு உள்ளாகும் பட்சத்தில் மட்டுமே பரிந்துரைக்கப்படுகிறது.

- ஒரு பயனர் மட்டும் தொடர்ந்து விதண்டாவாதமாக ஒரு பக்கத்தையோ பல பக்கங்களையோ தொகுக்க முனைந்தால், அவரது பயனர் கணக்கை முடக்குவதே முதற் தீர்வாக இருக்கும். இந்த விசயத்தில் பக்கத்தை பூட்டுவது தீர்வாகாது.

- ஒரு பக்கம் மட்டும் இலக்காக வைக்கப்பட்டு பலராலும் முன்னுக்குப் பின்னாக திரும்பத் திரும்ப மாற்றப்படும் சமயங்களில் மட்டும் அந்தப் பக்கத்தை பூட்டலாம். பக்கத்தை பூட்டுவதற்கு தற்போது வாக்கெடுப்பு ஒன்றும் இல்லை. நிர்வாகிகளின் ஆராய்ந்தறிதல் அடிப்படையில் ஒரு பக்கத்தைப் பூட்டலாம். வாக்கெடுப்பு தேவை என்று நிலை வரும்போது அதற்கான வழிமுறைகளை கொண்டு வரலாம். எனினும் பக்கங்களை காப்பது ஒரு அவசர நடவடிக்கை என்பதால் சில சமயம் வாக்கெடுக்கும் அவகாசம் இல்லாமல் போகலாம் என்பதையும் கருத்தில் கொள்ள வேண்டும்.

- ஒரு பக்கம் விசமத் தாக்குதலுக்கு உள்ளாகும் என்று ஊகத்தின் அடிப்படையில் காப்பது தவறு. முதற்பக்கம் மட்டும் இதற்கு விதிவிலக்காகும். விசமத்தனத்துக்கான தெளிவான ஆதாரங்களை கண்ட பிறகே பக்கத்தை பூட்ட வேண்டும்.

- ஒரு பக்கம் பூட்டப்படும் வேண்டும் என்று நீங்கள் கருதினால், அதற்கான காரணங்களோடு கட்டுரையின் பேச்சுப் பக்கத்திலும் தெரிவியுங்கள்.

- இயன்றவரை மிகக் குறைந்த பக்கங்களுக்கு மிகக் குறைந்த கால அளவுக்கு மட்டும் பூட்டி வைப்பதை வழக்கமாக கொள்ள வேண்டும். இது விக்கிபீடியாவின் திறந்த மனப்பான்மைக்கு சான்றாக அமையும்.
# சசிமி



**சசிமி** அல்லது சஷிமி (கன் எழுத்து: 刺身) சமைக்கப்படாத புதிய கடலுணவுகளைக் கொண்டு தாயாரிக்கப்படும், யப்பானிய உணவாகும். இதில் கடலுணவுகள் 2.5 சதம மீட்டர் அகலமும் 4 சதம மீட்டர் நீளமும் 0.5 சதம மீட்டர் தடிப்பும் கொண்ட பகுதிகளாக வெட்டப்பட்டு இத்துண்டுகளை தோய்த்து உண்பதற்கான சோஸ் (வசாபி கலக்கப்பட்ட சோயா சோஸ்) ஒன்றோடு பரிமாறப்படும். மீன் துண்டுகளுடன் சிலவேளைகளில் மெல்லியதாக வெட்டப்பட்ட இஞ்சியும் வழங்கப்படும். இது யப்பானில் மிகவும் பிரசித்தமான உணவாகும்.  

## பரிமாறல்

சசிமி யப்பானிய பாரம்பரிய உணவில் பெரும்பாலும் முதலாவதாக உட்கொள்ளப்படும் சிற்றுணவாகும். ஆனால் இதுவே பிரதான உணவாகப் பரிமாறப்படும் சந்தர்ப்பங்களும் அதிகமாகும். சசிமி ஏனைய உணவுகளின் சுவை நாவை பாதிக்கும் முன்னர் உட்கொள்ளப்பட வேண்டும். சசிமியின் சுவை அதில் பயன்படுத்தப்பட்டுள்ள கடலுணவுக்கேற்ப வேறுபடக் கூடியதாகும். கடலுணவுடன் முள்ளங்கிக் கிழங்கு சிறு கீற்றுகளாக சீவப்பட்டு பரிமாறப்படும். சசிமியுடன் பரிமாறப்படும் சோஸ் பொதுவாக சோயா சோஸ், வசாபி, தேசிக்காய்ச் சாறு போன்றவற்றின் கலப்பாகும். யப்பானியர்கள் வசாபியை தாங்களே சோயா சோஸில் கலக்க விரும்புவதால், இவை தனித்தனியாக பரிமாறப்பட்டு உணவுக்கு முன்னர் அவரவரே கலந்துக் கொள்வர். வசாபி சுவையூட்டியாக பயன்பட்டாலும் அது சமைக்கப்படாத கடலுணவில் இருக்கக் கூடிய பாக்டீரியாக்களை அழிக்க உதவுகிறது.  

## வகைகள்
பொதுவான மூலப் பொருட்கள்:  

- 鮭 சகே: செமண்
- いか இக்கா: Squid
- えび எபி: இரால்
- まぐろ மகுரோ: டூனா
- さば சபா: மெகரல்
- たこ டகோ: ஒக்டோபஸ்
- とろ டோரோ: Fatty Tuna
- はまち அமச்சி: Yellowtail
- ふぐ புகு: Takifugu

ஆக்டோபஸ் சிலவேலைகளில் சமைக்கப்பட்டுப் பரிமாறப்பட்டாலும் செமண் டூனா போன்றவை சமைக்கப்படாமலேயே பரிமாறப்படும்.  
- The Sushi
# மேமன்கவி


**மேமன்கவி** (*Memon Kavi*, அப்துல் கரீம் அப்துல் ரஸாக், ஏப்ரல் 29, 1957) வட இந்திய குஜராத் மாநிலத்தைச் சார்ந்த மேமன் சமூகத்தில் பிறந்து இலங்கைத் தமிழ்க் கலை இலக்கிய உலகில் தன்னை படைப்பாளியாக அடையாளப்படுத்திக் கொண்டவர்.  

## வாழ்க்கைச் சுருக்கம்
வட இந்தியாவின் குஜராத் மாநிலத்திலிருந்து இலங்கையில் குடியேறிய மேமன் சமூகத்தின் மத்தியதரக் குடும்பம் ஒன்றில் இரண்டு பெண் பிள்ளைகளுக்கு அடுத்து மூத்த ஆண் மகனாகப் பிறந்தவர் அப்துல் ரசாக். மேமன்மொழி எழுத்து வடிவம் இல்லாது பேச்சு மொழியாக மட்டுமே இருந்தமையால், இவரது தந்தை இவரை தமிழ் மொழி மூலத்திலான பாடசாலையில் சேர்த்தார். எட்டாம் வகுப்புடன் இவர் தனது பாடசாலை கல்வியை முடித்துக் கொண்டார். மேமன் சமூகத்தினர் பொதுவாக வணிகத் துறையிலேயே ஆர்வம் காட்டுவர். ஆனாலும் இவரோ அன்றைய காலத் தொடக்கம் எழுத்தாளனாக ஆக வேண்டும் என்ற ஆர்வத்தில் பல்வகையான நூல்களைப் படித்துக் கொண்டிருந்த காரணத்தால் முறையான கல்வி மீது ஏற்பட்ட சலிப்பில் பாடசாலைக் கல்வியை இடை நடுவில் கைவிட்டார். பாடசாலை வாழ்வின் இறுதிப்பகுதியில் இவரது தமிழாசிரியர் இலங்கை வானொலி நாடக புகழ் எம். அஸ்ரப்கான் இவரது வாசிப்பு பழக்கத்திற்கு ஊக்கப்படுத்தினார். பிற்காலத்தில் திறந்த பல்கலைக்கழகத்தில் பத்திரிகைத்துறை பாடநெறியை முடித்தார்.  

## எழுத்துலகில்
இவரது முதலாவது கவிதை 1974 ஆம் ஆண்டு சுதந்திரன் இதழில் *தமிழே என் மூச்சு* எனும் தலைப்பில் வெளிவந்தது. முற்போக்கு எழுத்தாளர் சங்கத்துடன் ஆரம்பத்திலிருந்து தொடர்புகளைப் பேணி வருகிறார். 1990 ஆம் ஆண்டிற்கான இலங்கை சாகித்திய மண்டல பரிசை இவரது *நாளைய நோக்கிய இன்றில்* கவிதைத் தொகுதிக்காகப் பெற்றார்.  

பல இதழ்களுக்கு ஆசிரியராகவும், உதவி ஆசிரியராகவும் பணியாற்றி இருக்கிறார். இவரது கவிதைகள் சில ஆங்கிலம், சிங்களம், உருசிய மொழிகளில் மொழிபெயர்க்கப்பட்டுள்ளன. கவிதை ஓன்று தேசிய கல்வி நிறுவனம் வெளியிட்டிருக்கும் ஆசிரியர் பயிற்சி பாட நூலில் இடம் பெற்று இருக்கிறது. சப்பரகமுவ பல்கலைக்கழகத்தில் கலைமாணி பாட நெறி மேற்கொண்ட மாணவர் ஒருவர் இவரது கவிதைகளைப் பற்றிய ஓர் ஆய்வுக் கட்டுரை சமர்ப்பித்துள்ளார்.  

## இவரது நூல்கள்
- *யுகராகங்கள்* (1976, எழுத்தாளர் கூட்டுறவு பதிப்பகம்)
- *ஹிரோசிமாவின் ஹீரோக்கள்* (1982, நர்மதா பதிப்பகம், தமிழ் நாடு)
- *இயந்திர சூரியன்* (1984, நர்மதா பதிப்பகம், தமிழ் நாடு)
- *நாளையை நோக்கிய இன்றில்* (1990, நர்மதா பதிப்பகம், தமிழ் நாடு)
- *மீண்டும் வசிப்பதற்காக* (1999, மல்லிகைப் பந்தல்)
- *உனக்கு எதிரான வன்முறை* (2005, துரைவி வெளியீடு)
- *ஒரு வாசகனின் பிரதிகள்* -கட்டுரைத் தொகுப்பு (2010, கொடகே வெளியீடு)
- *மொழி வேலி கடந்து..* -கட்டுரைத் தொகுப்பு (2013, கொடகே வெளியீடு)
- ஆதிகளின் புதைகுழிகளிலிருந்து....கவிதைத் தொகுப்பு (2017, கொடகே வெளியீடு)
- * பிரதிகள் பற்றிய பிரதிகள் * (2019, கொடகே வெளியீடு
- * பின்காலனியம்- கலை இலக்கியமும், கோட்பாடும் (அச்சில்)*
- டொமினிக் ஜீவாவும் நானும் (அச்சில்)

## விருதுகள்
- 1990 - *நாளைய நோக்கிய இன்றில்*, இலங்கை சாகித்திய மண்டலப் பரிசு.
- 2005 - *உனக்கு எதிரான வன்முறை*, யாழ். இலக்கிய வட்டத்தின் இணைப்புச் சங்கமான இலங்கை இலக்கியப் பேரவையின் சிறப்பு விருது.
# இஸ்லாம்கல்வி.காம்

**இஸ்லாம்கல்வி.காம்** என்பது அரபு நாடுகளில் உள்ள இஸ்லாமிய கலாச்சார நிலையங்களின் தமிழ் கட்டுரைகள், புத்தகங்கள் மற்றும் பிற இஸ்லாமிய இணையத் தளங்களில் (வலைப்பதிவுகளைத் தவிர) வெளிவராத பயனுள்ள ஆக்கங்கள், இணைய தொழில்நுட்பக் குறிப்புகள் ஆகியவற்றை தொகுப்பதற்காக ஆர்வமுள்ள தனிநபர்களால் சவுதி அரேபியாவில் உள்ள ஜித்தா மாநகரில் 2004 ஆம் ஆண்டில் தொடங்கப்பட்ட இணையத்தளமாகும்.  

## அரங்கம்

இஸ்லாம் மற்றும் முஸ்லிம்கள் சம்பந்தப்பட்ட வலைப்பதிவுகளோடு தொழில்நுட்பம் சம்பந்தமான வலைப்பதிவு செய்திகளையும் தானியங்கி முறையில் அரங்கம் திரட்டுகிறது.
# இயன் தோப்


**இயன் ஜேம்ஸ் தோப்** (Ian James Thorpe, பி. அக்டோபர் 13, 1982) ஆஸ்திரேலியாவைச் சேர்ந்த முன்னாள் நீச்சல் வீரர். நீச்சல் வரலாற்றில் freestyle வகை நீச்சலில் மிகச் சிறந்த வீரர்களில் ஒருவராகக் கருதப்படுகிறார். ஐந்து ஒலிம்பிக் தங்கப் பதக்கங்களைப் பெற்றவர். தனது 24 ஆவது வயதில் நவம்பர் 21, 2006 அன்று நீச்சலுலகில் இருந்து ஓய்வு பெறுவதாக அறிவித்துள்ளார்.
# பரத்



**பரத்** (பிறப்பு - 21 ஜூலை, 1983,சென்னை), தமிழ்த் திரைப்பட நடிகர் ஆவார். இவரது நடிப்புத் திறன் மற்றும் நடனத் திறனுக்காக அறியப்படுகிறார்.  

## திரைப்படங்கள்

| வருடம் | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2003 | *பாய்ஸ்* | பாபு கல்யாணம் | தமிழ் |  |
| 2004 | *4 த பீப்பிள்* | விவேக் | மலையாளம் |  |
| 2004 | *செல்லமே* | விஸ்வா ராஜசேகர் | தமிழ் | Negative role |
| 2004 | *காதல்* | முருகன் | தமிழ் |  |
| 2005 | *பிப்ரவரி 14* | சிவா | தமிழ் |  |
| 2006 | *பட்டியல்* | செல்வா | தமிழ் |  |
| 2006 | *அழகாய் இருக்கிறாய் பயமாய் இருக்கிறது* | மானு | தமிழ் |  |
| 2006 | *எம் மகன்* | கிருஷ்ணா | தமிழ் |  |
| 2006 | *சென்னை காதல்* | கௌதம் | தமிழ் |  |
| 2006 | *வெயில்* | கதிர் | தமிழ் |  |
| 2007 | *கூடல் நகர்* | சூரியன்,
சந்திரன் | தமிழ் |  |
| 2008 | *பழனி* | பழனிவேல் (வெள்ளையன்) | தமிழ் |  |
| 2008 | *நெப்பாலி* | கார்த்திக் | தமிழ் |  |
| 2008 | *முனியாண்டி விலங்கியல் மூன்றாமாண்டு* | முனியாண்டி | தமிழ் |  |
| 2008 | *சேவல்* | முருகேசன் | தமிழ் |  |
| 2009 | *ஆறுமுகம்* | ஆறுமுகம் | தமிழ் |  |
| 2009 | *கண்டேன் காதலை* | சக்திவேல் ராஜசேகரம் | தமிழ் |  |
| 2010 | *தம்பிக்கு இந்த ஊரு* | அகிலேஷ் | தமிழ் |  |
| 2011 | *கோ* | Himself | தமிழ் | Cameo appearance |
| 2011 | *வானம்* | பரத் சக்கரவர்த்தி | தமிழ் |  |
| 2011 | *யுவன் யுவதி* | கதிர்வேல் முருகன் | தமிழ் |  |
| 2012 | *அரவான்* | தோகைமான் | தமிழ் | Guest appearance |
| 2012 | *திருத்தணி* | வேலு/திருத்தணி | தமிழ் |  |
| 2013 | *ஐந்து ஐந்து ஐந்து* | அரவிந்த் | தமிழ் |  |
| 2013 | *ஜாக்பாட்* | Anthony D’Souza | Hindi |  |
| 2014 | *கூத்தர* | Koobrin | Malayalam |  |
| 2014 | *கதை திரைக்கதை வசனம் இயக்கம்* | Himself | தமிழ் | Cameo appearance |
| 2014 | *ஐந்தாம் தலைமுறை சித்த வைத்திய சிகாமணி* | Sigamani | தமிழ் | 25th film |
| 2015 | *கில்லாடி* | Dharani | தமிழ் |  |
| 2015 | *1000 Oru Nottu Paranja Katha* | Jikku Mon | Malayalam |  |
| 2015 | *Lord Livingstone 7000 Kandi* | Sam | Malayalam | Filming |
| 2015 | *சிம்பா* | தமிழ் | Filming | } |
# ஜெனிலியா


**ஜெனிலியா** (ஹரிணி) (பிறப்பு: ஆகஸ்ட் 5, 1987, இந்தியா) இந்தியத் திரைப்பட நடிகை ஆவார். தமிழ், தெலுங்கு, இந்தி, கன்னட மொழித் திரைப்படங்களில் நடித்து உள்ளார். இயக்குநர் சங்கர் தனது பாய்ஸ் திரைப்படத்தின் மூலம் ஜெனிலியாவை அறிமுகப்படுத்தினார். பின்னர், நடிகர் விஜய், பரத், ஜெயம் ரவி ஆகியோர் படங்களில் நடித்துள்ளார். சந்தோஷ் சுப்பிரமணியம் படத்தில் ஹாசினியாக குதூகலம், குறும்புத்தனம் மிக்கப் பெண்ணாக நடித்து அனைத்து தரப்பு மக்களையும் கவர்ந்தார்.  

## விருதுகள்
### பிலிம்பேர் விருதுகள்
- 2006: சிறந்த நடிகை விருது (தெலுங்கு); *பொம்மரில்லு*
- 2007: சிறந்த நடிகை விருது (தெலுங்கு); *தீ*

### நந்தி விருதுகள்
- 2006: சிறப்பு நடுவர் விருது; *பொம்மரில்லு*

## திரை வாழ்க்கை
| ஆண்டு | திரைப்படம் | வேடம் | மொழி | குறிப்புகள் |
| --- | --- | --- | --- | --- |
| 2003 | *பாய்ஸ்* | ஹரிணி | தமிழ் | இதே பெயரில் தெலுங்கிலும் மொழிமாற்றம் செய்யப்பட்டது. |
| *சத்யம்* | அன்கிதா | தெலுங்கு |  |  |
| *துஜே மேரி கசம்* | அஞ்சு | இந்தி |  |  |
| 2004 | *மஸ்தி* | பிந்தியா | இந்தி |  |
| *சம்பா* | சந்தியா | தெலுங்கு | தமிழில் *சம்பா* என மொழிமாற்றம் |  |
| 2005 | *நா அல்லுடு* | ககனா | தெலுங்கு | தமிழில் *மதுரை மாப்பிள்ளை* என மொழிமாற்றம் |
| *சச்சின்* | சாலினி | தமிழ் |  |  |
| *சுபாஷ் சந்திர போஸ்* | அனிதா | தெலுங்கு |  |  |
| *சை]* | இந்து | தெலுங்கு | தமிழில் *கழுகு*
மலையாளத்தில் *Challenge* என மொழிமாற்றம் |  |
| 2006 | *ஹேப்பி* | மதுமதி | தெலுங்கு | மலையாளத்தில் *ஹேப்பி* என மொழிமாற்றம் |
| *ராம்* | லக்சுமி | தெலுங்கு |  |  |
| *பொம்மரில்லு* | ஹாசினி | தெலுங்கு |  |  |
| *சென்னைக் காதல்* | நர்மதா | தமிழ் |  |  |
| 2007 | *தீ* | பூஜா | தெலுங்கு |  |
| 2008 | *மிஸ்டர். மேதாவி* | சுவேதா | தெலுங்கு |  |
| *சத்யா இன் லவ்* | வேதா | கன்னடம் |  |  |
| *சந்தோஷ் சுப்பிரமணியம்* | ஹாசினி | தமிழ் | பொம்மரில்லுவின் மீளுருவாக்கம் |  |
| *மேரி பாப் பஹலி ஆப்* | ஷீகா கபூர் | இந்தி |  |  |
| *ரெடி* | பூஜா | தெலுங்கு |  |  |
| *ஜானே தூ யா ஜானே நா* | அதிதி (மியாவ்) | இந்தி |  |  |
| 2009 | *சசிரேகா பிரயாணம்* | சசிரேகா | தெலுங்கு |  |
| *லைப் பார்ட்னர்* | சஞ்சனா | இந்தி |  |  |
| *காதா* | சித்ரா சிங் | தெலுங்கு | நந்தி சிறப்பு ஜூரி விருது |  |
| 2010 | *சான்ஸ் பே டான்ஸ்* | தின சர்மா | இந்தி |  |
| 2010 | *உத்தம புத்திரன்* | பூஜா | தமிழ் |  |
| 2010 | *ஆரஞ்சு* | ஜானு | தெலுங்கு |  |
| 2011 | *உறுமி* | அரக்கள் ஆயிஷா | மலையாளம் | AsiaVision Film Award for Best Actress |
| 2011 | *போர்ஸ்* | மாயா | இந்தி |  |
| 2011 | *வேலாயுதம்* | பாரதி | தமிழ் |  |
| 2011 | *இட்'ஸ் மை லைப்* | நடாலி சோப்ரா (கீனு) | இந்தி | Post-production |
| 2011 | *ஹூக் யா குரூக்* | சோனியா ராய் | இந்தி | Shelved |
| 2012 | *நா இஷ்தாம்* | தெலுங்கு |  |  |
| 2012 | ''தேரே நால் லவ் ஹோ கயா | Mini | இந்தி |  |
| 2012 | ''ராக் தி ஷாடி | இந்தி | } |  |

## மறுபிரவேசம்

தன் காதலன் ரித்தேஷ் தேஷ்முக்கை மணந்து திரைத்துறையை விட்டுவிலகிய இவர் மறுபடியும், தயாரிப்பாளர் அர்பாஸ் கான் தயாரிக்கும் டாலி கி டோலி என்ற திரைப்படத்தில் இரண்டாவது கதாநாயகியாக நடிக்கிறார்.
# அசின் (நடிகை)


2001 ஆம் ஆண்டில் வெளியான சத்யன் அந்திக்காடின் நரேந்திரன் மகன் ஜெயகாந்தன் வகா என்ற மலையாளத் திரைப்படத்தின் மூலம் திரையுலகில் அறிமுகமானார். அவரது முதல் வர்த்தகரீதியான வெற்றித் திரைப்படம் 2003-ஆம் ஆண்டில் வெளிவந்த தெலுங்குத் திரைப்படமான அம்மா நன்னா ஓ தமிழ் அம்மாயி ஆகும். அத்திரைப்படத்திற்காகச் சிறந்த தெலுங்கு நடிகைக்கான பிலிம்பேர் விருதினை வென்றார். அவரது முதல் தமிழ் திரைப்படமான எம். குமரன் சன் ஆஃப் மகாலஷ்மி வெற்றித் திரைப்படமாக அமைந்தது. கஜினி (2005) திரைப்படத்தில் அவரது பாராட்டத்தக்க நடிப்பிற்காக பிலிம்பேர் சிறந்த நடிகைக்கான விருதைப் பெற்றார்.  

"கஜினி" (2005), "வரலாறு" (2006), "போக்கிரி" (2007), "வேல்" (2008), "தசாவதாரம்" (2008) ஆகிய திரைப்படங்களில் நடித்ததன் மூலம் புகழ் பெற்றார். தமிழ் கஜினி திரைப்படத்தின் இந்தி தழுவலான "கஜினி"யின் மூலம் அசின் இந்தி திரையுலகில் கால் பதித்தார், இதன்மூலம் பிலிம்பேர் சிறந்த அறிமுக நடிகைக்கான விருதைப் பெற்றார். தற்போது இந்தித் திரைப்படங்களில் நடித்து வருகிறார்.  

## அறிமுகம்
சத்யன் அந்திக்காடின் மலையாளத் திரைப்படமான நரேந்திரன் மகன் ஜெயகாந்தன் வகா (2001) படத்தில், 15 ஆவது வயதில் ஒரு துணைப் பாத்திரத்தில் அறிமுகமானார்.  

பின்னர் ஓராண்டு காலம் படிப்பில் கவனத்தைச் செலுத்திய அசின், அம்மா நன்னா ஓ தமிழ் அம்மாயி என்னும் தெலுங்குத் திரைப்படம் மூலம் மீண்டும் திரையுலகிற்குத் திரும்பினார்..  

அவரது முதல் தெலுங்கு மொழிப் படமான இதில் ரவி தேஜாவுக்கு இணையாக, தமிழ்ப் பெண் கதாபாத்திரத்தில் நடித்தார், இப்படம் இவருக்கு சிறந்த தெலுங்கு நடிகைக்கான பிலிம்பேர் விருதினைப் பெற்றுத் தந்தது. அதே ஆண்டில், சிவமணி, என்ற தனது இரண்டாவது தெலுங்குத் திரைப்படத்தில் நாகார்ஜூனாவுக்கு க்கு இணையாக இவர் நடித்ததற்கு சந்தோசம் சிறந்த நடிகை விருது|சந்தோசம் சிறந்த நடிகைக்கான விருதினை வென்றார்.  

## திருமணம்
சனவரி 18, 2016 ஆம் ஆண்டு மைக்ரோமேக்ஸ் நிறுவனத்தின் இணை நிறுவனர் ராகுல் சர்மா என்பவரைக் காதல் திருமணம் செய்துக்கொண்டார்.
# பாவனா


**பாவனா** (*Bhavana*, பிறப்பு - ஜூன் 6, 1986, திருச்சூர், கேரளா) தமிழ், மலையாளத் திரைப்பட நடிகையாவார். தமிழ் திரையுலகில் சித்திரம் பேசுதடி திரைப்படத்தின் மூலம் பாவனா அறிமுகமானவர் . வெயில் திரைப்படத்தில் சிறப்பாக நடித்ததற்காக பாரட்டுகள் கிடைத்தது. தீபாவளி, ஜெயம் கொண்டான், அசல் ஆகிய திரைப்படங்கள் இவருக்கு ஏராளமான இரசிகர்களை பெற்று தந்தது.  

## திரைப்படங்கள்
### தமிழ்
- 2009 - *அசல்*
- 2008 - *ஜெயம்கொண்டான்*
- 2007 - *வாழ்த்துக்கள்*
- 2007 - *ராமேஸ்வரம்*
- 2007 - *ஆர்யா*
- 2007 - *கூடல் நகர்*
- 2007 - *தீபாவளி*
- 2006 - *வெயில்*
- 2006 - *கிழக்கு கடற்கரை சாலை*
- 2006 - *சித்திரம் பேசுதடி*

### மலையாளம்
- 
- 2003 - ஸ்வப்னக் கூடு

## கன்னடம்
- 2010 - ஜாக்கி
- 2011 - விஷ்ணுவர்தனா
- 2012 - ரோமியோ
- 2012 - யாரே குகாத்லி
- 2013 - தொப்பிவாலா
- 2013 - பச்சன்
- 2015 - மைதிரி
# நவம்பர் 2006

## நவம்பர் 2006 செய்தித் தொகுப்பு
- நவம்பர் 29, 2006 - கூகிள் விடைகள் சேவை நிறுத்தம்.
- நவம்பர் 27, 2006 - தமிழீழ விடுதலைப் புலிகளின் தலைவர் வேலுப்பிள்ளை பிரபாகரன், 2006 ஆம் ஆண்டு மாவீரர் நாள் உரையில் *சிங்களப் பேரினவாதத்தின் கடுமையான போக்கு, தமிழீழ மக்களுக்கான தனியரசு என்பதைத் தவிர வேறு ஒரு தெரிவினையும் விட்டு வைக்கவில்லை* என்று குறிப்பிட்டுள்ளார்.

- நவம்பர் 24, 2006 - முறையின்றியும், அனுமதியின்றியும் கட்டப்பட்ட வீடுகளினால் சென்னை மாநகரமானது வாழ இயலாத நகரமாக உள்ளதாக தமிழக அரசின் மீது உச்சநீதி மன்றம் தெரிவித்து உள்ளது.
- நவம்பர் 10, 2006 - யாழ்ப்பாணம் நாடாளுமன்ற உறுப்பினரும் தமிழ்த் தேசியக் கூட்டமைப்பின் உறுப்பினருமான **நடராஜா ரவிராஜ்** நவம்பர் 10, 2006 அன்று இலங்கை இந்திய நேரம் காலை எட்டு மணியளவில் மோட்டார் சைக்கிளில் வந்த இனம் தெரியாத ஆயுததாரியினால் கொழும்பில் அவரது இல்லத்தில் வைத்து சுட்டுக் கொல்லப்பட்டார்.

- நவம்பர் 8, 2006 - வாகரையில் இடம்பெயர்ந்த தமிழர்கள், இலங்கை இராணுவத்தின் தாக்குதலுக்கு உள்ளாகியதில் 53 பேர் உயிரிழந்தனர்; 130 பேர் படுகாயமுற்றனர். பார்க்க - வாகரை குண்டுத்தாக்குதல்

- நவம்பர் 5, 2006 - பாக்தாத் நீதிமன்றம் சதாம் உசேனுக்கு தூக்குத் தண்டனை அறிவித்தது.
# விஷால்


**விஷால் கிருஷ்ணா ரெட்டி** (*Vishal*, பிறப்பு:29 ஆகத்து 1977) தமிழ்த் திரைப்பட நடிகராவார். நடிகராவதற்கு முன் நடிகர் அர்ஜுனிடம் உதவி இயக்குனராகவும் பணி புரிந்துள்ளார். தயாரிப்பாளர் ஜி. கே. ரெட்டி, ஜானகி தேவி, விஷாலின் தாய் தந்தையாவர். இவர் பிறப்பால் தெலுங்கராக இருந்தாலும் தமிழ்த் திரைப்படங்களின் மூலமே பிரபலமானார். இவர் முதல் முதலாக நடித்த செல்லமே, சண்டக்கோழி, திமிரு ஆகிய திரைப்படங்கள் வெற்றி பெற்றன. விஷால் தற்போது தென்னிந்திய நடிகர் சங்கத்தின் பொதுச்செயலாளர் பதவியிலும் உள்ளார்.  

## தொழில்
கல்லூரி படிப்பை முடித்ததும், தென்னிந்தியத் திரைப்படங்களில் நடிக்குமாறு குடும்பத்தினர் ஆலோசனை வழங்கினர். நடிகர் அர்ஜுனிடம், வேதம், ஏழுமலை ஆகிய திரைப்படங்களில் உதவி இயக்குனராகப் பணியாற்றினார். இதுவரை கிட்டத்தட்ட இருபது படங்களில் நடித்துள்ளார்.  

## வாழ்க்கை
விஷால் 1977 அகத்து 29 இல் பிறந்தார். இவரது தாய்மொழி தெலுங்கு ஆகும். இவரது தந்தையும் தாயும் தமிழ் மற்றும் தெலுங்கு திரைப்படத்துறைகளில் முன்னணி தயாரிப்பாளர்களாக விளங்கினர். தற்போது இவரது குடும்பம் சென்னையில் வசிக்கிறது. இவர் டான் போஸ்கோ பள்ளியிலும் இலயோலா கல்லூரியிலும் பயின்றார். இவரது பேராசிரியர் ச. ராஜநாயகம் அளித்த ஊக்கத்தினால் நடிக்க வந்துள்ளார்.  

## அரசியல்
சென்னையில் உள்ள ஆர்.கே.நகர் தொகுதியின் சட்டமன்ற உறுப்பினராக இருந்த ஜெ. ஜெயலலிதா மரணத்திற்குப் பிறகு அத்தொகுதி காலியாக இருந்தது. அத்தொகுதிக்கான இடைத்தேர்தல் 2017 திசம்பர் 21-இல் நடைபெற்றது. அதற்காக விஷால் வேட்புமனு தாக்கல் செய்தார். விஷால் வேட்புமனுவை சரியாக பூர்த்தி செய்யாததால் இவரது வேட்புமனுவை தேர்தல் அதிகாரிகள் நிராகரித்தனர்.  

## திரைப்பட வரலாறு
| எண் | ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- | --- |
| 1 | 2004 | *செல்லமே* | ரகுனாதன் |  |
| 2 | 2005 | *சண்டக்கோழி* | பாலு |  |
| 3 | *திமிரு* | கணேஷ் |  |  |
| 4 | 2006 | *சிவப்பதிகாரம்* | சத்திய மூர்த்தி |  |
| 5 | 2007 | *தாமிரபரணி* | பரணிபுத்திரன் |  |
| 6 | *மலைக்கோட்டை* | அன்பு |  |  |
| 7 | 2008 | *சத்தியம்* | சத்தியம் |  |
| 8 | 2009 | *தோரணை* | முருகன் |  |
| 9 | 2010 | *தீராத விளையாட்டுப் பிள்ளை* | கார்த்திக் |  |
| 10 | 2011 | *அவன் இவன்* | வால்ட்டர் வணங்காமுடி |  |
| 11 | *வெடி* | பிரபாகரன் |  |  |
| 12 | 2013 | *பாண்டிய நாடு* |  |  |
| 13 | 2014 | *நான் சிகப்பு மனிதன்* |  |  |
| 14 | *கதை திரைக்கதை வசனம் இயக்கம்* | சிறப்புத்தோற்றம் |  |  |
| 15 | *பூஜை* | வாசு | தயாரிப்பும் இவரே |  |
| 16 | 2015 | ''ஆம்பள | சரவணன் | தயாரிப்பும் இவரே |
| 17 | *மத கஜ ராஜா* | தாமதமாகி உள்ளது |  |  |
| 18 | 2016 | *மருது* | மருது |  |
| 19 | 2016 | *கதகளி* |  |  |
| 20 | 2016 | *கத்தி சண்டை* |  |  |
| 21 | 2017 | *துப்பறிவாளன்* |  |  |
| 22 | 2018 | *சண்டக்கோழி 2* | பாலு |  |
| 23 | 2018 | *இரும்புத்திரை* | } |  |
# ஜீவா (திரைப்பட நடிகர்)


**ஜீவா** (பிறப்பு - சனவரி 4, 1984, இயற்பெயர் - அமர்) தமிழ்த் திரைப்பட நடிகராவார். திரைப்படத் தயாரிப்பாளரான ஆர். பி. சௌத்ரி இவரது தந்தையும், திரைப்பட நடிகரான ரமேஷ் இவரது உடன் பிறந்தவரும் ஆவர். தொடக்கத்தில் வழக்கமான திரைப்பட நடிகராக அறிமுகமான இவர், தற்பொழுது மாறுபட்ட கதைப் பாத்திரங்களை தேர்ந்தெடுத்து நடிப்பதற்காக அறியப்படுகிறார்.  

## திரைப்படவியல்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2003 | *ஆசை ஆசையாய்* | வினோத் | தமிழ் |  |
| *தித்திக்குதே* | வேனு | தமிழ் |  |  |
| 2005 | *ராம்* | ராம கிருஷ்ணா | தமிழ் | **வெற்றியாளர்**, சிறந்த நடிகருக்கான சைப்ரஸ் சர்வதேச திரைப்பட விழா விருது |
| 2006 | *டிஷ்யூம்* | பாஸ்கர் | தமிழ் |  |
| *கீர்த்தி சக்கரா* | ஜெய்குமார் | மலையாளம் | **வெற்றி**, சிறந்த நட்சத்திர ஜோடிக்கான ஏசியாநெட் திரைப்பட விருது <small>(shared with Gopika)</small> |  |
| *அரண்* | தமிழ் | *கீர்த்தி சக்ரா*வின் மொழிமாற்றம் செய்யப்பட்ட படம் |  |  |
| *ஈ* | ஈஸ்வரன் (ஈ) | தமிழ் |  |  |
| 2007 | *பொறி* | ஹரி | தமிழ் |  |
| *கற்றது தமிழ்* | பிரபாகர் | தமிழ் | **பரிந்துரை**: விஜய் விருதுகள் (சிறந்த நடிகர்) |  |
| *ராமேஸ்வரம்* | ஜீவன் | தமிழ் |  |  |
| 2008 | *தெனாவட்டு* | கோட்டைசாமி | தமிழ் |  |
| 2009 | *சிவா மனசுல சக்தி* | சிவா | தமிழ் |  |
| 2010 | *கச்சேரி ஆரம்பம்* | பாரி | தமிழ் |  |
| *பாஸ் என்கிற பாஸ்கரன்* | சிவா | தமிழ் | சிறப்புத் தோற்றம் |  |
| 2011 | *சிங்கம் புலி* | அசோக், சிவா | தமிழ் |  |
| *கோ* | அஸ்வின் | தமிழ் |  |  |
| *ரௌத்திரம்* | சிவா | தமிழ் |  |  |
| *வந்தான் வென்றான்* | அர்ஜூன் | தமிழ் |  |  |
| 2012 | *நண்பன்* | சேவற்கொடி செந்தில் | தமிழ் |  |
| *நீ தானே என் பொன்வசந்தம்* | வருண் கிருஷ்ணன் | தமிழ் |  |  |
| *முகமூடி* | தமிழ் |  |  |  |
| 2013 | *டேவிட்* | டேவிட் | தமிழ் |  |
| *என்றென்றும் புன்னகை (திரைப்படம்)* | கௌதம் ஸ்ரீதர் | தமிழ் |  |  |
| 2014 | *ஜில்லா* | தமிழ் | சிறப்புத் தோற்றம் - "பாட்டு ஒன்னு" பாடலில் மட்டும் |  |
| *யான்* | சந்திரசேகர் | தமிழ் |  |  |
| 2016 | *போக்கிரி ராஜா* | தமிழ் | } |  |

இவர் 2019 ஆம் ஆண்டு கீ என்ற படத்தில் நடித்தார்.
# நிலத்தோற்றக் கலை


**நிலத்தோற்றக் கலை** (landscape architecture) என்பது, நிலத்தை வெளி (space) மற்றும் அதிலுள்ள பொருட்களோடு சேர்த்து, பாதுகாப்பான, செயற்திறன் கொண்ட, சுகாதாரமான, மனதுக்கு மகிழ்வு தரக்கூடிய முறையில் ஒழுங்கு படுத்துவது தொடர்பானதாகும் என்று கூறப்படுகின்றது. இது, கட்டிடங்கள், நில அமைப்பு, நீர், தாவரவகைகள் போன்றவற்றுக்கு இடையேயான தொடர்புகளை வடிவமைக்கும் கலையாகும். நிலத்தோற்றக் கலைஞர்களின் அமெரிக்க சமூகம் (American Society of Landscape Architects), நிலத்தோற்றக் கலை தொடர்பாகப் பின்வருமாறு விவரம் தரும்போது, இத் துறையானது, அயற்சூழல், நகரங்கள், பெருநகரங்கள், ஆகியவற்றின் சூழலை வடிவமைப்பதுடன், இதன் நோக்கம், காடு, வயல், ஆறு மற்றும் கடற்கரைகள் அடங்கிய இயற்கைச் சூழலைப் பாதுகாப்பது, அவற்றை மேலாண்மை செய்வது ஆகியவற்றையும் உள்ளடக்குவதாகக் கூறுகிறது.  

கட்டிடங்களைச் சுற்றியுள்ள நிலப்பகுதிகளைத் தாவரங்கள், நடைபாதைகள், நீர் அமைப்புகள் போன்றவற்றைப் பயன்படுத்தி வடிவமைப்பதுடன், பொதுச் சதுக்கங்கள், ஊடுபாதைகள், பூங்காக்கள், நெடுஞ்சாலையை அண்டிய சூழல்கள், ஆகியவற்றைக் கவர்ச்சிகரமாக ஆக்குவதிலும் நிலத்தோற்றக் கலை பெரும்பங்கு வகிக்கின்றது.
# விக்கிப்பீடியா:2006 தமிழ் விக்கிப்பீடியா ஆண்டு அறிக்கை/2006 Tamil Wikipedia Annual Review

<table ="0" cellpadding="0" cellspacing="0">  
<tr>  
<td>  
தமிழ் விக்கிபீடியாவிற்கு 2006 ஆம் ஆண்டு ஒரு வளர்ச்சி மிக்க ஆண்டு. கட்டுரைகள் 1000ல் இருந்து 5600+ ஆகவும், பதிகை செய்த பயனர்கள் 300ல் இருந்து 1100+ ஆகவும் தமிழ் விக்கிபீடியா வளர்ச்சி பெற்றது. எண்ணிக்கையில் மட்டுமல்லாமல் தரத்திலும் வளர்ச்சியுற்றது. தரத்தை அவதானித்து, பகுத்தாய்ந்து, பேணி, மேம்படுத்துவதில் நாம் இயன்றவரை முனைப்புடன் செயல்படுகின்றோம்.  

கட்டுரை உருவாக்கம், பக்க வடிவமைப்பு, வகைப்படுத்தல், நுட்ப மேம்படுத்தல், மொழிபெயர்ப்பு, கொள்கை/வழிகாட்டல்கள் விரிவுபடுத்தல், பயனர் அறிமுகம் என பல தளங்களில் தமிழ் விக்கிபீடியா தொடர்ந்து வளர்ச்சி பெற்றும் புதிய கூறுகளை உள்வாங்கியும் உள்ளது. வலைவாசல், , தானியங்கி ஆக்கக் கட்டுரைகள், உதவி ஒளிப்பதிவுகள், ஜிம்போ வேல்ஸ் சந்திப்பு ஆகியன 2006 ஆம் ஆண்டின் குறிப்பிடத்தக்க செயலாக்கங்கள். கட்டுரைகள் எழுதுதல், வகைப்படுத்தல், தளம் ஒழுங்குபடுத்தல் ஆகியவையே தமிழ் விக்கிபீடியாவில் முக்கிய பணிகள். இவற்றைத் தவிர பயனர் அனுபவம், உதவி வழிகாட்டல்களை மேம்படுத்தல், நேரடி ஒருங்குறி தமிழ் தட்டச்சு ஏதுவாக்கல், வரைகலைப் படிமங்களைச் சேர்த்தல், தள அழகியல் போன்ற விடயங்களிலும் தமிழ் விக்கிபீடியா சமூகம் கவனம் செலுத்த ஆரம்பித்துள்ளது.  

தெரிவிக்கப்பட்டது போன்று தமிழ் விக்கிபீடியாவிற்கு நடு நிலைமை, உலக நோக்கு, தரம், நம்பிக்கை, சமூகம் ஆகியவை முக்கியம். *எளிய தமிழில் தரமான கட்டற்ற கலைக்களஞ்சியம்* என்ற குறிக்கோள் எமது செயல்பாட்டை ஒருங்கிணைத்து வழிநடத்துகின்றது. உலகெங்கும் வாழும் அனனத்து தமிழர்களும் இலாப நோக்கமற்ற, அரசியல்-சமய-பக்க சார்பற்ற இந்த தமிழ் கூட்டு மதிநுட்பதுக்கு பங்களிக்க முன்வரவேண்டும்.  

**இந்த "2006 தமிழ் விக்கிபீடியா ஆண்டு அறிக்கை"யின் நோக்கம் 2006 ஆண்டு செயல்பாடுகளை விபரித்து, 2007 ஆண்டுக்கான ஒரு முன்பார்வையை வைக்கும்படி வேண்டுவதுதான்.** எடுத்துக்காட்டுக்களுக்கு 2005 அறிக்கையின் பேச்சு பக்கத்தை பார்கவும். இவ்வேண்டுகோளை முன்வைக்கும் பொழுது விக்கிபீடியாவின் செயல்பாடுகள் மற்றும் வளர்ச்சி, இறுகிய திட்டங்களையோ கட்டமைப்பையோ கொண்டிருப்பதில்லை என்பது சுட்டப்படுகின்றது. இவ்வறிக்கை பயனர்களின் ஒரு பார்வை மட்டுமே. பிற பார்வைகளை விக்கிபீடியா:ஆலமரத்தடி, விக்கிபீடியா பேச்சு:பக்க வகைகளின் கட்டமைப்பு போன்ற பக்கங்களில் பார்க்கலாம். யாரும் எப்பொழுதும் விக்கிபீடியா ஆக்கங்களை மேம்படுத்தலாம் என்பது இவ்வறிக்கைக்கும் பொருந்தும்.  
</td></tr></table>  

- இந்த அறிக்கையின் ஆங்கிலப் பதிப்பு
- உங்கள் கருத்தை உரையாடல் பக்கத்தில் தெரிவிக்கவும்.
# ஒக்கைடோ பல்கலைக்கழகம்



**ஒக்கைடோ பல்கலைக்கழகம்** (யப்பானிய மொழி:北海道大学) யாப்பானிலுள்ள முன்னணித் தேசிய பல்கலைக்கழகங்களில் ஒன்றாகும். இது சப்போரோ நகரின் மத்தியில் அமைந்துள்ளது. ஒக்கைடோ பல்கலைக்கழகம் 1876 இல் சப்போரோ விவசாயக் கல்லூரியாக அமெரிக்கரான வில்லியம் கிளார்க் என்பவரால் ஆரம்பிக்கப்பட்டது.  

ஆரம்பத்தில் 24 மாணவர்களையும் 6 விரிவுரையாளர்களையும் கொண்டிருந்தது. இது 1918 ஏப்ரல் முதலாம் நாள், யப்பானின் 9 அரச பல்கலைக்கழகங்களில் ஒன்றாக மாற்றப்பட்டது. 1919 இல் மருத்துவ பீடம் நிறுவப்பட்டதோடு விவசாயக் கல்லூரி விவசாய பீடமாக மாற்றப்பட்டது. அதன் பின்னர் பல பீடங்கள் ஒன்றன்பின் ஒன்றாகத் தொடக்கப்பட்டு, 2006இல் மொத்தமாக 12 பீடங்களைக் கொண்டுள்ளது. 2004 முதல் யப்பானின் தேசிய பல்கலைக்கழகக் கூட்டுத்தாபனச் சட்டத்தின் கீழ் நிதி தொடர்பாக தன்னாட்சியை கொண்டிருந்தாலும் யப்பான் கல்வி, கலாச்சார, விளையாட்டு, விஞ்ஞான தொழில்நுட்ப அமைச்சு முக்கிய அதிகாரத்தை செலுத்தி வருகின்றது.  

## ஆதாரங்கள்
- ஒக்கைடோ பல்கலைக்கழக வெளியீடு. (மார்ச், 2005) *Handbook for International Students*

## வெளியிணைப்புகள்
- ஒக்கைடோ பல்கலைக்கழக தளம்
- ஒக்கைடோ பல்கலைக்கழக வெளிநாட்டு மாணவர் அமைப்பு
# ப. ஆப்டீன்



**ப. ஆப்டீன்** (11 நவம்பர் 1937 - 9 அக்டோபர் 2015) என்ற பஹார்டீன் ஆப்டீன், ஈழத்து தமிழ்க் கலை இலக்கிய துறையில் பங்காற்றி வரும் மலையக முஸ்லிம் படைப்பாளிகள் வரிசையில் கவனத்துக்குரிய ஒரு படைப்பாளி ஆவார். இவர் இலங்கையின் மலையகத்திலுள்ள நாவலப்பிட்டியைச் சேர்ந்தவர். மலாய் இனத்தில் பிறந்தவர்.  

1962 ஆம் ஆண்டு இலங்கையில் வெளிவந்த *தமிழின்பம்* எனும் சிற்றிதழில் வந்த *உரிமையா? உனக்கா?* எனும் முதல் சிறுகதை மூலம் இலக்கிய உலகில் புகுந்தார். 1960 களில் வேலை காரணமாக நாவலப்பிட்டியில் பணியாற்றிய எழுத்தாளர் நந்தி அவர்களின் ஊக்குவிப்பாலும், மல்லிகை ஆசிரியர் டொமினிக் ஜீவாவின் தொடர்பாலும் இலங்கை முற்போக்கு எழுத்தாளர் சங்கத்தில் இணைந்து செயற்பட்டு வந்தார். சிறுகதை, குறுநாவல், நாவல் எனப் பன்முக வடிவங்களின் மூலம் தனது படைப்பிலக்கிய பங்களிப்பினை கால் நூற்றாண்டுக்கு மேலாக ஈழத்து இலக்கியம் வழியாக பணியாற்றி வந்தவ இவரது பல படைப்புக்கள் ஆங்கிலம்,சிங்களம் போன்ற மொழிகளில் மொழி பெயர்க்கப்பட்டுள்ளன.  

## வெளிவந்த நூல்கள்

- *இரவின் ராகங்கள்*- (சிறுகதைத் தொகுப்பு, மல்லிகைப்பந்தல் வெளியீடு, 1987, NCBH, தமிழ்நாடு மீள்பதிப்பு 1990)
- *கருக்கொண்ட மேகங்கள்*- (நாவல், ஆசிரியர் பதிப்பித்தது 1999)
- *நாம் பயணித்த புகைவண்டி*- (சிறுகதைத் தொகுப்பு, மல்லிகைப்பந்தல் 2003)
- *கொங்காணி* (சிறுகதைத் தொகுப்பு, கொடகே வெளியீடு, 2014)

## பரிசுகள், விருதுகள்

- 1968 ஆம் ஆண்டு இலங்கை Y.M.M.A நடத்திய சிறுகதைப் போட்டியில் இவரது *சாந்தமும் சகிப்பும்* எனும் சிறுகதை பரிசினைப் பெற்றது.
- 1975 ஆம் ஆண்டு பண்பாட்டு அமைச்சு நடத்திய சிறுகதைப் போட்டியில் இவரது *அவர்கள் காத்துக் கொண்டிருக்கிறார்கள்*எனும் சிறுகதை பரிசினைப் பெற்றது.
- 1980 ஆம் ஆண்டு முஸ்லிம் சமய விவகார அமைச்சு நடத்திய சிறுகதைப் போட்டியில் இவரது *நீந்தத் துடிக்கும் மீன்குஞ்சுகள்*எனும் சிறுகதை பரிசினைப் பெற்றது.
- 1987 ஆம் ஆண்டு யாழ் இலக்கிய வட்டம்/இலங்கை இலக்கியப் பேரவை இணைந்து நடத்திய தேர்வில் இவரது *இரவின் ராகங்கள்* அவ்வாண்டுக்கான சிறந்த சிறுகதைத் தொகுப்புக்கான பரிசினைப் பெற்றது.
- 1999 ஆம் ஆண்டு யாழ் இலக்கிய வட்டம்/இலங்கை இலக்கியப் பேரவை இணைந்து நடத்திய தேர்வில் இவரது *கருக்கொண்ட மேகங்கள்* அவ்வாண்டுக்கான சிறந்த நாவலுக்கான பரிசினைப் பெற்றது.
- 2002 ஆம் ஆண்டு இலங்கை அரசு இவருக்கு கலாபூஷண விருது வழங்கியது.
# தபுண்டு


உபுண்டு குனூ/லினக்ஸ் இல் சராசரி தமிழ் பயனர் ஒருவருக்கு தேவைப்படும் சகல வசதிகளையும் மென்பொருள் கருவிகளையும் தானாக நிறுவித்தரும் மென்பொருட் பொதியே **தபுண்டு** ஆகும்.  

**தபுண்டு** என்ற பெயர் **தமிழ் உபுண்டு** என்பதன் சுருக்கமாகும்.  

இப்பொதி மு. மயூரனால் உருவாக்கப்பட்டு 29-11-2006 அன்று வெளியிடப்பட்டது.  

## கருத்தாக்கம்

உபுண்டு இயங்குதளம் பயன்பாட்டு எளிமையும், விநியோகிக்க வசதியானதாகவும் தமிழ் பாவனைக்கான பல்வேறு ஆதரவுகளையும் கொண்டதாக உள்ளது. இவ்வியங்குதளத்தை பரந்தளவான தமிழ்ப் பயனர் மட்டத்தில் கொண்டு செல்ல, மேலதிக தமிழ் வசதிகளை அவ்வியங்குதளத்தில் நிறுவிக்கொள்ள பின்பற்றப்பட வேண்டிய பல்வேறு சிக்கலான படிமுறைகள் எளிமைப்படுத்தப்படுவது அவசியம். இந்த அடிப்படையிலேயே இவ்வாறானதொரு பொதியின் தேவையும் உருவாக்கமும் உபுண்டு தமிழ்ப் பயனர் ஒருவர் மூலம் நிகழவேண்டியிருந்தது.  

கணினியில் தமிழை பயன்படுத்துவதை ஊக்குவிப்பதற்கும், இலகுபடுத்துவதற்கும் தற்போதுள்ள தெரிவுகளில் மிக எளிமையான ஒன்று உபுண்டு இயங்குதளத்தை நிறுவிக்கொள்வதாகும். இந்த அடிப்படையில் இப்பொதி கணித்தமிழ் பயன்பாட்டை வினைத்திறன் மிக்கதாக்கும் நோக்கத்தினையும் தன்னகத்தே கொண்டிருக்கிறது. இணைய வசதியை கொண்டிருக்காத கணினி ஒன்றில் உபுண்டுவை பயன்படுத்தும் ஒருவர் தமிழ் வசதிகளை நிறுவிக்கொள்ள எதிர்கொள்ளக்கூடிய சிரமங்களை முற்றாக தீர்த்து வைப்பதையும் இப்பொதி நோக்கமாக கொண்டிருக்கிறது  

தபுண்டு நிறுவித்தரும் தமிழ் வசதிகள் அனைத்தையும் உள்ளடக்கி மறுதொகுப்பு செய்யப்பட்ட உபுண்டு இயங்குதள இறுவட்டினை உருவாக்க முடியும் என்றாலும், அது விநியோக வாய்ப்புக்களை மிகக்குறைந்த அளவே கொண்டிருக்கும்.
# இசைப் பாடலின் பகுதிகள்


இசைப் பாடலின் பகுதிகளாக கீழ்க்காணுபவை உள்ளன.  

## தாது
எந்த ஒரு பாடலை எடுத்துக் கொண்டாலும் அதற்குரிய சுரப்பகுதி *தாது* எனப்படும்.  

உ-ம் :  
**கா கா பா பா**

| வ ர வீ ணாம் | } |
| --- | --- |

மேலே கொடுக்கப்பட்டுள்ள உதாரணத்தில் *"கா கா பா பா"* என்ற பகுதி தாதுவாக அமைகின்றது.  

## மாது
சுரப்பகுதிக்குரிய சொற்பகுதி *சாகித்தியம்* அல்லது *மாது* என்று அழைக்கப்படுகிறது.  

உ-ம் :  
**கா கா பா பா**

| வ ர வீ ணாம் | } |
| --- | --- |

மேலே கொடுக்கப்பட்டுள்ள உதாரணத்தில் *"வரவீணாம்"* என்ற பகுதி மாதுவாக அமைகின்றது.
# ஸ்ரொபோன் டியோன்



**ஸ்ரொபோன் டியோன் (Stéphane Dion)** ஒரு முக்கிய கனடிய அரசியல்வாதியும் படிப்பாளரும் ஆவார். இவர் கனடிய அமைச்சராக பணியாற்றியவர். இவர் கனடிய நடுலைமைக் கட்சியின் தலைவராக டிசம்பர் 2, 2006 நடைபெற்ற கட்சித் தேர்தலில் தெரிவு செய்யப்பட்டார்.  

ஸ்ரொபோன் டியோன் கியூபெக் மாகாணத்தை பிறப்பிடமாக கொண்ட பிரேஞ்சு கனடியர். இவரது ஆங்கிலப் பேச்சு திறமை மட்டுப்படுத்ப்பட்டதே. இவர் ஒரு கூட்டாட்சி ஆதரவாளர்.
# மிசெல் பாச்செலெட்


**வெரோனிக்கா மிசெல் பாச்செலெட் ஹெரியா** (*Verónica Michelle Bachelet Jeria* /βeˈɾonika miˈtʃɛl batʃˈlet ˈçeɾja/, பிறப்பு: செப்டம்பர் 29, 1951) இருமுறை குடியரசுத் தலைவராகவிருந்த சிலி நாட்டின் அரசியல்வாதி ஆவார். இவரே சிலியில் முதலாவது பெண் குடியரசுத் தலைவர். இவர் முதன்முதலாக 2006 ஆண்டில் இடம்பெற்ற தேர்தலில் தெரிவு செய்யப்பட்டார். இவர் மருத்தவத்தில் அறுவை மருத்துவம், குழந்தை மருத்துவம், நோய்ப்பரவல் ஆகிய துறைகளில் தேர்ச்சி பெற்றவர். படைத்துறை கோட்பாட்டு முறைகளிலும் தேர்ந்தவர். பெரும்பாலும் கத்தோலிக மதத்தைப் பின் பற்றும் சிலி நாட்டில் தன்னை கடவுள் உண்டா-இல்லையா என அறியா நிலைக்கொள்கை உடையவராக அறிவித்துள்ளவர். 2007 ஆண்டில் உலகில் மிகவும் வல்லமை மிக்க 100-பெண்மணிகள் வரிசையில் 27 ஆவதாக ஃவோர்ப்ஸ் ஆங்கில இதழ் இவரை சுட்டுகின்றது.  

முதல்முறைப் பதவிக்காலம் முடிந்த பிறகு, அரசியல் சட்டப்படி, மீண்டும் தேர்தலில் நிற்கவியலாதபோது புதியதாக உருவாக்கப்பட்ட ஐ.நா. பாலினச் சமநிலை மற்றும் மகளிர் அதிகார மையத்தின் செயல் இயக்குநராக நியமிக்கப்பட்டார். திசம்பர் 2013இல் தம் நாட்டு குடியரசுத் தலைவர் தேர்தலில் மீளவும் போட்டியிட்டு 62% வாக்குகளுடன் வெற்றி பெற்றார். 1932ஆம் ஆண்டுக்குப் பிறகு இரண்டாம் முறை குடியரசுத் தலைவராகத் தேர்ந்தெடுக்கப்பட்டவர் இவரே என்ற பெருமை பெற்றார்.  

ஆகத்து 2018இல் இவரை அடுத்துவரும் மனித உரிமைகள் ஆணையத்தின் உயர் ஆணையராக ஐக்கிய நாடுகள் அவை நியமித்துள்ளது.  

## வாழ்க்கை வரலாறு‍
இவர் ஒரு மிதவாத சோசலிஸ்ட் ஆவார். இவர் தேர்தல் கொள்கையாக திறந்த சந்தை கொள்கையை வரவேற்றும், அதேசமயம் வலுவான சமூகநலத் திட்டங்களை முன்வைத்தும் தேர்தலில் வென்றார். இவரது வெற்றி தென் அமெரிக்காவின் இடது சாரி சாய்வுக்கு ஒத்தானதாகவும் வலு சேர்ப்பதாகவும் அமைகின்றது.  

### 2013 தேர்தல்
சிலியின் அடுத்த அதிபராக மிச்சேல் பாச்லெட் (62) தேர்வு செய்யப்பட்டுள்ளார். தற்போது 2வது முறையாக அதிபராக தேர்ந்தெ டுக்கப்பட்டுள்ளார். அடுத்த ஆண்டு மார்ச் 11ம் தேதி பதவி யேற்கிறார். நடைபெற்ற தேர்தலில் மொத்தம் 56 சதவீத வாக்குகள் பதிவாகியுள்ளன. இதில் பாச்லெட் 62.59 வாக்குகளும் அவரை எதிர்த்து போட்டியிட்ட மத்தேய் 37.40 சதவீத வாக்குகளும் பெற்றுள்ளதாக அந்நாட்டு தேசிய தேர்தல் வாரியம் அறிவித்துள்ளது.
# ராஃபாயெல் கொறேயா



**ரஃப்வேல் கோர்ரியா டெல்காடோ** (Rafael Correa Delgado) (பிறப்பு 6 ஏப்ரல் 1963) ஈக்குடோர் நாட்டின் ஜனதிபதியாக தேர்தெடுக்கப்பட்டிருக்கின்றார். இவர் பொருளியல் துறையில் முதுமானி பட்டம் பெற்றுவர். முன்னர் ஈக்குடோர் நாட்டின் நிதி அமைச்சராக கடைமையாற்றியவர்.  

இவர் தன்னை humanist கிறிஸ்தவ இடது சாரி என்று அடையாளப்படுத்தி கொள்கின்றார். இவரது வெற்றி தென் அமெரிக்காவின் இடதுசாரிச் சாய்வுக்கு ஒத்தானதாகவும் பலம் சேர்ப்பதாகவும் அமைகின்றது.
# வார்ப்புரு:Infobox Country/test

<noinclude>  

**இதனை தொகுக்க முன்னர் பேச்சு பக்கத்தை பார்க்கவும்.**  
</noinclude>{|  
|-  

|| **}**  
|-  
|-  
| |  
**<span></span>**

| கொடி | } | } |
| --- | --- | --- |

|-  

| | நாட்டு வணக்கம்: }  
|-  

| |  
|-  

| | **தலைநகரம்**  
| | }  
<small></small>  
|-  

| | **}**  
| | }}  
|-  

| | **ஆட்சி மொழி(கள்)**  
| | }  
|-  

| | **அரசு**  
| | }  
|-  

|-  

|-  

|-  

|-  

|-  

|-  

|-  

| | **பரப்பளவு**  
| | &nbsp;  
|-  
| &nbsp;- மொத்தம் || }&nbsp;கி.மீ.&sup2;&nbsp;(})  
|-  
| &nbsp; || }&nbsp;சதுர&nbsp;மைல்&nbsp;  
|-  
| | &nbsp;- நீர் (%) || }  
|-  

| | **மக்கள்தொகை**  
| | &nbsp;  
|-  
| | &nbsp;- } மதிப்பீடு || }&nbsp;(})  
|-  

|-  
| | &nbsp;- அடர்த்தி  
| | }/கிமி&sup2;&nbsp;(})  
}/சதுர&nbsp;மைல்&nbsp;  
|-  

| | **மொ.தே.உ** (கொ.ச.வே)  
| | } மதிப்பீடு  
|-  
| &nbsp;- மொத்தம் || }&nbsp;(})  
|-  
| | &nbsp;- ஆள்வீதம் || }&nbsp;(})  
|-  

| | **ம.வ.சு** (})  
| | }&nbsp;(})&nbsp;–&nbsp;}  
|-  

| | **நாணயம்**  
| | } (<code>}</code>)  
|-  

| | **நேர வலயம்**  
| | } (ஒ.ச.நே.})  
|-  
}  
|-  
}  
|-  

| | **இணைய குறி**  
| | }  
|-  

| | **தொலைபேசி**  
| | <code>+}</code>  
|-  

|-  

|}<noinclude>  

af:Sjabloon:Landtabel-mini-nl  
an:Template:Infobox País  
ar:Template:Infobox Country  
bg:Шаблон:Държава  
ca:Template:Taula d'estat  
cs:Šablona:Infobox stát  
cy:Nodyn:Gwybodlen Gwlad  
da:Skabelon:Infoboks land  
de:Vorlage:Infobox Staat  
el:Πρότυπο:Πληροφορίες Χώρας  
fi:Malline:Valtion tiedot  
fiu-vro:Template:Country Infobox  
fr:Modèle:Pays  
he:תבנית:מדינה  
it:Template:Stato  
ja:Template:基礎情報 国  
ka:თარგი:ქვეყანა  
ln:Template:Infobox Esé  
nn:Mal:Infoboks land2  
no:Mal:Infoboks land  
ro:Format:CutieŢări  
ru:Шаблон:Страна  
sr:Шаблон:Кутијица за државе  
th:Template:Infobox Country  
vi:Tiêu bản:Tóm tắt về quốc gia  
zh:Template:Infobox Country  
</noinclude>
# வார்ப்புரு:தகவற்சட்டம் புனிதர்


| 2 = <includeonly><div></div></includeonly>  
| 3 = }|<div>}}}</div>}}  
}}  

| image = |sizedefault= |upright=1 |alt=} |suppressplaceholder=yes}}  
| caption = }  

| headerstyle = background-color:gold;  

| header1 = }  

| label2 = பிறப்பு  
| data2 =  

| label3 = சொந்த ஊர்  
| data3 = }  

| label4 = இருப்பிடம்  
| data4 = }  

| label5 = இறப்பு  
| data5 =  

| label6 = இறப்புக்கான காரணம்  
| data6 = }  

| label7 = கல்லறை  
| data7 = |}} }}  

| label8 = திருஅவைகள்  
| data8 = }  

| label9 = அருளாளர் பட்டம்  
| data9 = }  

| label10 = புனிதர் பட்டம்  
| data10 = }  

| label11 =  
| data11 = }  

| label12 = திருவிழா  
| data12 = }  

| label13 = சித்தரிக்கப்படும் வகை  
| data13 = }  

| label14 = பாதுகாவல்  
| data14 = }  

| label15 = சர்ச்சை(கள்)  
| data15 = }  

| label16 =  
| data16 = }}  

| label17 = செல்வாக்கு செலுத்தியோர்  
| data17 = }  

| label18 = செல்வாக்குக்கு உட்பட்டோர்  
| data18 = }  

| label19 = மரபு  
| data19 = }  

| label20 = குறிப்பிடத்தக்க படைப்புகள்  
| data20 = }  

| data21 = }}  
| data22 = }}  
| data23 = }}  
| data24 = }}  
| data25 = }}  
| data26 = }}  
}}<noinclude>  

</noinclude>
# டி. பி. எஸ். ஜெயராஜ்



**டேவிட் ஜெயராஜ்** (David Jeyaraj, பிறப்பு: மே 21,1954) கனடாவில் வசிக்கின்ற அரசியல் சார்பில்லாத ஒர் ஆங்கில ஊடகவியலாளர் ஆவார். ஆரம்பத்தில் இலங்கையில் வீரகேசரியில் பணியாற்றியவர். இவருடைய கட்டுரைகள் D.B.S Jeyaraj எனும் பெயரில் வெளிவருகின்றன. இலங்கைத் தமிழரான இவருடைய கட்டுரைகள் சண்டே லீடர், இந்து, புரொண்ட்லைன் ஆகிய பத்திரிகைகளில் வெளிவந்துள்ளன. தற்போது Transcurrents எனும் ஒரு வலைப்பதிவையும் பேணிவருகின்றார். பிபிசி மற்றும் கனேடிய வானொலி என்பவற்றில் இலங்கை தொடர்பான அரசியல் அலசல்களில் பங்குபற்றி வருகின்றார். தமிழ், ஆங்கிலம் ஆகிய இரு மொழியிலும் புலமை பெற்ற மிகச் சொற்பமான இலங்கைத் தமிழ் ஊடகவியலாளர்களில் இவரும் ஒருவர்.
# புலிட்சர் பரிசு



**புலிட்சர் பரிசு** என்பது, ஊடகவியல், இணைய ஊடகவியல், இலக்கியம், இசையமைப்பு என்பவற்றுக்காக ஐக்கிய அமெரிக்காவில் வழங்கப்படும் ஒரு விருது ஆகும். இது இத்துறைகளுக்கான மிக உயரிய விருதாகக் கருதப்படுகின்றது. இது நியூ யார்க் நகரத்தில், கொலம்பியா பல்கலைக்கழகத்தால் வழங்கப்பட்டு வருகிறது.  

இத்துறைகளைச் சேர்ந்த இருபத்தொரு பிரிவுகளில் ஆண்டுதோறும் இப்பரிசுகள் வழங்கப்பட்டு வருகின்றன. இவற்றுள் இருபது பிரிவுகளுக்கான பரிசாக ஒவ்வொன்றும் 10,000 அமெரிக்க டாலர்களும், சான்றிதழும் வழங்கப்படுகின்றது. ஊடகவியல் துறை சார்ந்த பொதுச் சேவைப் பிரிவில், பரிசாக ஒரு தங்கப் பதக்கம் வழங்கப்படுகின்றது. இப்பரிசு, ஒரு செய்தி இதழ்களுக்கே வழங்கப்படுவதாயினும், ஒரு தனி மனிதருடைய பெயரும் பரிந்துரைக்கப்படலாம்.  

இது, ஹங்கேரிய அமெரிக்கப் பத்திரிகையாளரும், செய்திப் பத்திரிகை வெளியீட்டாளருமாகிய ஜோசேப் புலிட்சர் என்பவரால் நிறுவப்பட்டது. 1911 ஆம் ஆண்டில் இவர் இறக்கும்போது இதற்காக ஒரு தொகைப் பணத்தைக் கொலம்பியாப் பல்கலைக்கழகத்துக்கு விட்டுச் சென்றார். இத் தொகையின் ஒரு பகுதியைக் கொண்டு 1912 ஆம் ஆண்டில் அப் பல்கலைக்கழகத்தின் பத்திரிகைத்துறைக் கல்விக்கழகம் (*School of Journalism*) தொடங்கப்பட்டது. முதலாவது புலிட்சர் பரிசு 1917 ஆம் ஆண்டு சூன் மாதம் நான்காம் நாள் வழங்கப்பட்டது. இப்பொழுது இது ஆண்டு தோறும் ஏப்ரல் மாதத்தில் அறிவிக்கப்படுகின்றது.
# ஜோசேப் புலிட்சர்



**ஜோசேப் புலிட்சர்** ஒரு ஹங்கேரிய அமெரிக்கப் பத்திரிகையாளரும், செய்திப்பத்திரிகை வெளியீட்டாளரும் ஆவார். இவர் தனது இறப்புக்குப் பின்னர் புலிட்சர் பரிசு உருவாக வழி வகுத்ததன் மூலம் புகழ் பெற்றார். முதன் முதலாக மஞ்சள் பத்திரிகையை அறிமுகப்படுத்தியவர்களில் இவரும் ஒருவர்.  

புலிட்சர் ஹங்கேரியில் உள்ள மாக்கோ என்னுமிடத்தில் பிறந்தார். இவர் இராணுவத்தில் சேர விரும்பினாராயினும், இவரது பலவீனமான உடல்நிலையாலும், கண்பார்வைக் குறைவினாலும், இவர் ஆஸ்திரிய இராணுவத்தில் சேரமுடியாமல் போனது. அமெரிக்க உள்நாட்டுப் போரில் கலந்து கொள்வதற்காக 1864 ஆம் ஆண்டில் இவர் ஐக்கிய அமெரிக்காவுக்குச் சென்றார். போருக்குப் பின்னர், மிசூரியில் உள்ள சென் லூயிஸ் என்னுமிடத்தில் தங்கினார். அங்கே, வெஸ்ட்லிச் போஸ்ட் (Westliche Post) என்னும் ஜேர்மன் மொழிப் பத்திரிகையில் சேர்ந்து பணியாற்றினார். அவர் குடியரசுக் கட்சியில் சேர்ந்து, 1869 இல் மிசூரி மாநில சபைக்குத் தேர்ந்தெடுக்கப்பட்டார். 1872 இல், வெஸ்ட்லிச் போஸ்ட் பத்திரிகையை 3000 டாலருக்கு வாங்கினார். 1878 இல் சென் லூயிஸ் டிஸ்பச் (St. Louis Dispatch) என்னும் பத்திரிகையையும் 2700 டாலருக்கு வாங்கினார். இரண்டு பத்திரிகைகளையும் இணைத்து, சென் லூயிஸ் போஸ்ட் டிஸ்பச் (St. Louis Post-Dispatch) என்னும் பெயரில் தினப் பத்திரிகையாக நடத்தி வந்தார்.